Derde Wêreldoorlog op hande | Vaandel Uitgewers
Tydens 'n nasionale veiligheidsspitsberaad in Suid-Karolina op 18 Maart, het 'n lid van die gehoor die Obama-regering daarvan beskuldig dat hy probeer het om 'n kernbom in Charlston te laat ontplof, maar dat dit deur van sy hoë offisiere gekeer is. Die gewese senator (Rick Santorum) wat op die verhoog was, kon haar nie antwoord nie.
Vise-admiraal Tim Giardina (2de in bevel van Amerika se kernwapenmagte) en generaal Michael Carey het in September 2013 agtergekom dat kernbomme in die geheim na Charleston verskuif word vir 'n moontlike valsflag-aanval (false flag attack) op die stad, en hulle het dit aan genls. Charles M. Gurganus en Maj-genl. Gregg A. Sturdevant laat uitlek.
Op hulle beurt het die twee generaals toe die inligting aan internasionale intelligensiedienste oorgedra, aangesien hulle nie bereid was om hul eie mense aan te val nie.
Al vier is onmiddellik deur Obama van hul poste onthef. Generaals Gurganus en Sturdevant het eers toe bekend gemaak dat hulle getaak sou word om (nadat die valsflag-aanval op Charlston plaasgevind het), die Amerikaanse Marine-troepe van Kamp Lejeune in Noord-Karolina te lei om krygswet in te stel.
Die fluitjieblaser, Karen Hudes, het op Youtube gesê die beplande kernaaval op Charleston moet gekoppel word aan 'n vroeëre waarskuwing deur senator Lindsey Graham dat "Suid-Karolina waarskynlik deur 'n kernaanval getref sou word, indien Amerika weier om militêr teen Sirië op te tree. Want, net soos wat George Bush op 9 Sept 2001 met die verwoesting van die Handelsentrum in New York, 'n vrypas gekry het om Irak binne te val, so wou Obama 'n soortgelyke "insident" skep om Sirië aan te val. Maar anders as in Bush se geval, was Obama se generaals van groter inbors en nie daarvoor te vinde nie!"
Op 16 Maart 2015 kry kaptein Heather E. Cole, bevelvoerder van Strategiese Kommunikasie Vleuel 1 by die Tinker Lugmagbasis in Oklahoma, 'n opdrag van die Pentagon om 'n "beperkte" kernaaval op die Russiese Federasie af te stuur. Sy het geweier om die opdrag uit te voer en is die dag daarna in hegtenis geneem. Dit volg kort op die hakke van die gewese sekretaris van verdediging, Chuck Hagel, wat skaars 'n maand gelede gedwing is om te bedank omdat hy ook geweier het om deel te hê aan 'n "beperkte" kernaanval op Rusland.
Kaptein Heather Cole se weiering om die 3de Wêreldoorlog te begin, herinner aan die gebeure in 1962 tydens die Kubaanse missielkrisis toe die Russiese vlootkaptein, Wasili Arkhipoff, nie wou gehoor gee aan die Kremlin se opdrag om 'n kernbom op Amerika te laat ontplof nie. Hy is daarna ook summier uit sy pos onthef.
In 'n byna identiese voorval het Obama in 2007 opdrag gegee dat ses kernmissiele in die geheim van die Minot-lugmagbasis in Noord-Dakota verskuif moes word na die Barksdale-lugmagbasis in Louisiana. Dit het wye media dekking geniet, en daarna het talle militêre personeel wat met die skandaal verbind is, onder verdagte omstandighede gesterf.
Obama het in sy 2 termyne meer hoë militêre offisiere afgedank as enige vorige Amerikaanse president. Net in die afgelope 5 jaar is reeds 197 uit hul poste onthef, waarvan byna twee dosyn reeds "selfmoord" gepleeg het. Heather Cole se familie leef nou in vrees dat daar vir haar ook, soos vir hierdie Amerikaanse patriotte wat "te veel geweet het", 'n vroeë "selfmoord" kan wag om te verhoed dat sy sensitiewe inligting waaroor sy beskik, bekend maak.
De Klerk — gedienstige pion
In Desember 1992 het 'n soortgelyke situasie hom hier in Suid-Afrika afgespeel toe Roelf Meyer pres. FW De Klerk uit Amerika gebel en meegedeel het die Clinton-regering eis die onmiddellike afdanking van 'n aantal generaals in die SAW, want dit sou aan die ANC bewys hy is ernstig oor die Kodesa-onderhandelings wat gedreig het om plat te val. As rede moes daar aangevoer word dat die generaals besig was met 'n komplot en verraad.
En op Saterdag 20 Desember 1992 maak De Klerk toe die aankondiging dat hy 23 van sy weermag-generaals afgedank het. In die notules van 'n vergadering wat kort daarna tussen die Prokureur-Generaal van die Witwatersrand se weermagoffisiere en regter Pierre Steyn plaasgevind het, het die Prokureur-Generaal erken dat daar géén enkele bewys teen enige van die generaals bestaan nie.
En tot vandag toe kon De Klerk nog nie bewys dat één van hulle hom ooit skuldig gemaak het aan enige misdaad nie, ook nie dat hulle betrokke was by 'n komplot of verraad nie, nog minder dat hulle die wapen neergelê het, óf (soos hy) omkoopgeld ontvang het om verraad te pleeg, óf (ook soos hy) in die openbaar vir sy mense gelieg het oor eie skole, eie woonbuurte of Christelike onderwys…
Is dit toevallig dat dieselfde soort gebeurtenisse/episodes hulself dikwels wêreldwyd herhaal?
Duitsland lê beslag op VSA kernplofkoppe
In die Oktober 2008 uitgawe van Trumpet, skryf Andrew Müller dat al die kernplofkoppe wat Amerika in Europa berg, sedert Junie 2008 deur Duitsland onder sy beheer geplaas is.
Die reuse-arsenaal bestaande uit 350 kernwapens, waaronder 20 b-61 kernbomme en 130 ander kerntoestelle. Dit lê versprei oor Europa in o.a. Duitsland, Turkye, Italië, België en Nederland. Terwyl die vier laasgenoemde lande die kernwapens vir Amerika in veilige bewaring gehou het, het die Duitse lugmag gereeld van hierdie wapens gebruik om sy vegvlieëniers mee op te lei en te leer hoe om dit in 'n oorlogsituasie te gebruik.
Die destydse Duitse minister van verdediging, Franz Josef Jung, het in Junie 2008 aangekondig dat hy al hierdie kernwapens, asook verskeie Tornado-vegvliegtuie (wat die vermoë het om kernbomme af te gooi) onder sy beheer gaan plaas en in reserwe gaan hou tot minstens 2020 vir gebruik in 'n moontlike kernoorlog.
Lede van die Amerikaanse Kongres was taamlik omgekrap hieroor en het daarop aangedring dat Bush beswaar by die Duitse regering aanteken, en dit ook nie daar moet laat nie. Hulle beskou Jung se uitspraak as 'n 'onwettige beslaglegging' op Amerikaanse bates in Europa. Die Amerikaanse sekretaris van verdediging, Robert M. Gates het die Kongres verseker dat hy die saak met Merkel sal opneem, maar dit toe daar gelaat. Om die een of ander rede het Bush verkies om Duitsland nie oor die aangeleentheid te konfronteer nie.
Met hierdie reuse-arsenaal kernwapens onder sy beheer, tree Duitsland nou na vore as die supermoondheid van Europa. En dit was dalk die rede waarom Poetin geheime samesprekings met Merkel gevoer het. Die Duitse kanselier se verhouding met Obama het juis in die afgelope weke versuur, al lyk dit nie op die oog af so nie.
Na afloop van hul samespreking het Poetin die Russiese Spetsnaz (Spesiale Magte) na Iran te stuur sodat Rusland se bates daar beskerm kan word — insluitende die reuse-Busher kerninstallasie naby Halile aan die Persiese Golf.
Ter ondersteuning van Poetin, het Russiese president, Demitrei Medwedef, die Weste gewaarsku:
"Rusland het uiteindelik herstel. Hy het van sy knieë af opgestaan, gereed vir die volgende fase — om die res van die wêreld op sy knieë te dwing!"
Hierna het Viktor Zawarzin, hoof van die Duma se Verdedigingskomitee bekend gemaak dat Moskou kernafweervuurpyle op terreine in Pole gaan ontplooi waarheen Washington beoog om sy onderskeppingsmissiele te verskuif. Terselfdertyd het Turkye toestemming gegee dat Amerikaanse kernoorlogskepe in die Swart See mag ankergooi om hulle te beskerm indien Rusland Turkse grond beset. Poetin het aan Turkye gesê dat sy 'roekelose optrede' nie ongestraf sal bly nie, en onmiddellik hierna versoek Putin Amerika om sy skepe, asook dié van NAVO wat in die Swart See lê, te verwyder, indien dit nie gebeur nie, sal hy nie aarsel om Turkye aan te val nie.
Obama se weiering om gehoor te gee, het daardie opsie nie gekanselleer nie en dit kan nog enige dag uitgevoer word.
(Hierdie verwikkelinge is baie interessant, omdat Siener juis gesê het die Derde Wêreldoorlog sal begin "wanneer Russiese magte deur Turkye opruk en hom in feitlik een nag platloop". Sy beskrywing daarvan klink byna asof hy dit persoonlik by Poetin gehoor het: "Gedurende die nag storm Rusland baie vinnig deur Turkye op pad na die Suez-gebied, terwyl Turkye geen weerstand bied nie…")
Sedert 2008 het die aanhitsing vir die Derde Wêreldoorlog by die dag toegeneem, en daarom is dit geen verrassing dat Poetin (net soos Hitler vóór die uitbreek van die 2de WO) nou inderhaas besig is om sy magte te mobiliseer nie.
Poetin wis van Obama se sluheid
Pres. Wladimir Poetin is weke gelede al van Obama en Brittanje se beoogde valsvlag-kernaanval op die Federasie ingelig. Hy het daarna op televisie gewaarsku dat "die wêreld in 'n staat van oorlog verkeer," en bygevoeg dat sou Amerika die Krim bedreig, "…ek nie sal aarsel om 'n volskaalse kernoorlog te begin nie. Ons is geereed om dit te doen!" Hy sien belangrike stede in Brittanje en die VSA as 'n hoofteiken vir die Kremlin se kernarsenaal. "Kollegas is dit eens met my: die Krim is ons historiese gebied…" het hy gesê.
Hy beskou dit dus as sy reg om sy kerntroepe na die grens van NAVO te verskuif. Poetin het ook openlik erken dat sy ministerie van verdediging nie meer glo dat Obama nog enige beheer oor die VSA se militêre magte het nie. En op 15 Maart het Obama dit as'tware aan 'n top-Russiese spioen met hierdie woorde bevestig: "'n Oorlog kan nie meer gekeer word nie."
Net hierna het die Federasie sy grootste verdedigingsaksie sedert die einde van die 2de Wêreldoorlog uitgevoer deur sy bomskuilings in Moskou te begin voorberei vir oorlog.
Die dag daarna reik die ministerie van siviele verdediging 'n bevel uit aan alle maatskappye om gereed te maak vir 'n kernoorlog en dat werkers onmiddellik van stralingsoorpakke en gasmaskers voorsien moet word as deel van pres. Poetin se "oorlogsopdragte".
In 'n verdere verklaring het Poetin gesê hy is ook bewus van 'n komplot van die Verenigde Koninkryk, met David Cameron as die opstoker, om 'n verrassuingskernaanval op Rusland te loods.
Met massa gevegsoperasies wat nou in al 9 van die Federasie se tydsones plaasvind, is sowat 80 duisend troepe ontplooi vir 'n militêre oefening waaraan meer as 10 000 pantsers en tenks, 65 oorlogskepe, 16 ondersteuningsvoertuie, 15 duikbote en 200 vegters en bomwerpers, asook helikopters deelgeneem het. Strategiese kernbomwerpers is in die Krim gemobiliseer, en Iskander-kermissiele na Kaliningrad op die grens van Pole en Litoue verskuif.
Die VSA en Brittanje is voortdurend besig om Poetin te beledig en hom uit te skel as 'n tweede Hitler, Saddam Hussein, Muammar Gaddafi en ander.
En terwyl Amerika miljarde dollar spandeer op soek na 10 vermiste persone in Afganistan, of wapens van massa vernietiging in Irak, is Rusland en China besig om miljarde te spandeer op beleggings in nuwe tegnologie vir die vervaardiging van dodelike wapens.
Volgens David K. Lifschultz, die president van Genoil, is die Russiese Topol M IKBM (interkontinentale balistiese missiel) die vinnigste projektiel ter wêreld met 'n spoed van Mach 21 (25 000 kilometer per uur), en Amerika het geen verdiging daarteen nie. Indien 'n Topol M IKBM in Moskou gelanseer word, kan dit Washington of New York-stad binne 18 minute tref; Chicago binne 18.6 minute; 22.8 minute Los Angeles en binne18.5 minute die Yellow Stone Nasionale Park.
Die S-400/S-500 Tor Buk M2 missiele
Verder kan die Russe en China 120 miljoen troepe monster (100 mijoen Chinese en 20 miljoen Russe). En saam beskik hulle oor die mees gevorderde strategiese kernwapens ter wêreld.
Wat die vyandige houding van die Weste jeens Rusland onbegryplik maak, is dat die Russe nou 'n Christennasie is wat die Westerse Christenvolke met ope arms wil verwelkom, maar die Weste verkies om met die Jode, ISIS en Arabiere hande te vat. Poetin soek vrede met hulle soos wat Rudolph Hess op 10 Mei 1941 'n solovlug na Skotland onderneem het vir tevergeefse vredesonderhandelings met die Hertog van Hamilton.
Volgens die ministerie van verdediging was die Federasie se militêre aksies genoodsaak weens die aggressiewe oorlogsbewegings van die VSA teen Rusland, wat insluit die 1 100 myl lange gewapende kolonnebeweging langs sy westelike grens met die kodenaam, "Dragon Ride", bestaande uit Amerikaanse troepe van die 2de Kavalierregiment en die 12de Gevegslugbrigade.
Maar dis nog nie al nie, op die Federasie se noordelike grens is Noorweegse troepe ook besig om troepe teen Rusland te ontplooi. 'n Ontsaglike hoeveelheid militêre toerusting is in Noorweegse grotte vir die Amerikaanse Marine Ekspedisie Brigade versteek, terwyl Duitsland ook 'n massa tenks en ander pantservertuie uit Amerika ontvang het. Net hierna het duisende Amerikaanse troepe en honderde tenks Estland, Letland en Litoue binnegestroom. Sowat 1 400 NAVO-troepe is tans skaars 300 meter van die Russiese grens gestasioneer.
Die Pelindaba en Donestk-konneksie
In die apartheidsjare het Suid-Afrika sy eie kernbomme ontwikkel. Op 22 September 1979 is een van die bomme op 'n ou landingsvaartuig naby die kus van Prins Edward-eiland in die sub-antarktiese oseaan, ontplof. Die dubblele mikro-flits is deur 'n Amerikaanse satalliet opgevang —en skielik het die hele wêreld geweet SA is 'n kernmoontheid.
Maar in daardie stadium was SA die res van die wêreld reeds ver voor wat betref die ontwikkeling van kernbomme. In die boek, The Mini-Nuke Conspiracy (1995), beskryf Peter Houman en Steve McQuillan die ontwikkeling van 'n gevorderde mini-kernbom wat slegs doodmaak, geen radio-aktiewe stof uitstraal nie, maar ook 'n na-skok het wat kilometers ver gevoel kan word.
Toe dit in die laat tagtigerjare duidelik word dat die NP regering deur die Kommunistiese terroriste oorgeneem sou word, was Amerika en Brittanje bevrees dat SA se oorblywende kernwapens in die hande van die Kommunistiese ANC sou val. En in 1990 stuur Maggie Thatcher toe vir David Cameron (Hy was pas 25 jaar oud) en dr. David Kelly in die geheim na SA om die kernbomme oor te neem. Engeland het drie gekoop en Amerika ses. Die drie Britse bomme is deur 'n Rhodesiese wapenhandelaar, John Bredenkamp, na Oman geneem, waar hy dit self weer teruggesteel en een aan Noord-Korea verkoop het. Die diefstal en korrupsie het tot gevolg gehad dat die Britse regering uiteindelik £50 mijoen vir net twee van die kernbomme moes betaal.
Eweneens het twee van Amerika se bomme ook later "verdwyn". En in 2013 het dit glo in 'n ondergrondse kelder in Kiëf opgeduik.
Die eertydse president van die Oekraïne, Julia Timoshenko, het op 8 Maart 2014 telefonies aan 'n lid van die Oekraïnse Nasionale Veiluigheidsraad gesê hulle moet die Russe in Oos-Oekraïne met kernwapens uitwis.
En op dag en datum elf maande later (8 Februarie 2015) ontplof 'n mini-kernbom op 'n chemiese installasie in Donetsk. Die bom se eienskappe was feitlik presies dieselfde as Suid-Afrika se "skoon" mini-kernbom wat in 1988 naby die Angola-grens net na twee-uur die oggend op 'n lokasie afgevuur is. Daar was geen radio-aktiewe uitstraling nie en ook geen skade aan die kleihutte, enkele geboutjies, paar motorvoertuie of donkiekarre nie. Selfs die water in 'n nabygeleë put was nog drinkbaar.
Volgens 'n bron (Laurie) na aan buitelandse intelligensie operasies was Angola jare lank 'n toetsterrein vir nuwe wapens. "Suid-Afrika het oor granate beskik wat met handwapens afgevuur kon word, en dit is in Angola gebruik. Mense daar het soos vlieë gevrek. En in nadoodse ondersoeke het dokters stronsium ('n radioaktiewe isotoop van stronsium wat by 'n kernontploffing versprei word) in hul kele gevind … Ons het die beste kernwapens in die wêreld geproduseer…" (The Mini-Nuke Conspiracy bladsy 244).
Daar sal waarskynlik nooit met sekerheid gesê kan word of die mini-kernbom wat in Donetsk ontplof het, wel 'n produk van Pelindaba was nie.
Maar alles in aanmerking geneem, kan daar geen twyfel meer bestaan dat 'n oorlog tussen Amerika en Rusland op hande is nie.
Johanna Brandt gee vir ons 'n noukeurige beskrywing van die situasie wat dan hier in Suid-Afrika sal heers:
Die Boodskapper het aan my gesê: "So spreek die Here God tot die volk van Suid-Afrika: Julle wat eertyds geen volk was nie, het nou my volk geword; julle wat vroeër nie ontferming geken het nie, oor julle sal Ek my nou ontferm.
"Die heerlikheid van Europa behoort tot die verlede; die val van die Britse Koninkryk staan voor die deur; die wêreldse rykdom, grootheid en mag van Amerika het sy toppunt bereik en sal van nou af aan geleidelik ondergaan. En wat bly daar dan oor?
"Suid-Afrika is die hoop van die wêreld!
"Suid Afrika is die land van belofte, die land van vryheid, die land van bevryding. Vir die lyding van sy voorgeslagte; vir die morele moed van sy rebelle; vir die reinheid van sy geskiedenis, onbevlek met mensebloed (hy het nog nooit 'n ander nasie eerste aangeval nie), onbesoedel met hebsugtige geweld; vir die wonderskoonheid van sy Natuur; vir al die onbegrensde skatte verborge in sy grond, en omrede van al hierdie dinge, en nog veel meer, wat later openbaar gemaak sal word, is Suid-Afrika uitverkore bo alle ander dele van die wêreld.
"Jy, vir wie daar vroeër geen ontferming was nie, die Here God sal Hom nou oor jou ontferm. Hy het die bande van jou verdrukking aanskou; sy medelydende oog is op jou gevestig; Sy oor het die versugtinge van jou verstrooide, verarmde en verdeelde volk gehoor, en sy Heilige toorn is ontstoke teen jou vyande. Amerika, wat die septer moes dra, is in die weegskaal geplaas en te lig bevind.
"In die tyd van jou groot benoudheid stuur Hy aan jou 'n belofte van bevryding, en dit sal wees op die vooraand van groot politieke omwentelinge in jou land, sodat jy kan weet en gereed wees, want Hy doen niks sonder om sy kinders voor te berei nie…
"Ja, weldra sal die nag daal in 'n ondeurdringbare duisternis soos ons nog nooit beleef het nie … Ek het gesien dat die mag van die vinnig-naderende orkaan gebreek word deur ons eie weerstand — die koers van die tornado word weggekeer van die plekke waar dit die meeste kwaad sou kon doen … Ons sal nog by die honderdduisende afgemaai word. Die Sekel van die Dood gaan oor ons land … Klein stakings sal oorgaan in groter stakings; groter stakings sal aanleiding gee tot losbandigheid en brandstigting; brandstigting sal gevolg word deur revolusie; revolusie sal verander in Burgeroorlog; dit sal gevolg word deur hongersnood en pestilensies … Slag op slag, verwoesting op verwoesting, dood en droefheid, rou en geweld — die handjievol wat oorbly sal so gelouter wees dat die Seun van Regverdigheid in hulle midde kan woon en oor hulle te heers as Priester en Koning, vir 'n duisend jaar…"
In Aug. 1941 bespreek mnr. H.J. Dreyer in die Volksblad Siener se gesig van 10 Maart 1918: "Dit is goed vir ons om te weet dat die duisternis binnekort nog geweldig gaan toeneem. Ons moet egter nie hieroor verontrus voel nie, want al hierdie dinge moet geskied. Die Heer se program kan nie gewysig word nie, wie durf waag om dit te probeer verander, of selfs ontduik, sal vir seker sy lot betreur. God wil dat die Boerevolk gelouter en gereinig die Jordaan oorgaan…"